S-82/2008

Mál þetta, sem þingfest var og dómtekið 22. apríl sl., er höfðað af lögreglustjóranum á Akureyri 8. febrúar 2008 á hendur Á-kk-þgf R-kk-þgf M-kk-þgf, fæddum 19. maí 1970, til heimilis að Aðalgötu 34, Siglufirði, „fyrir líkamsárás, með því að hafa aðfaranótt sunnudagsins 26. ágúst 2007, fyrir utan skemmtistaðinn Allan-sportbar við Túngötu á Siglufirði, slegið H-kk-þf G-kk-þf, kt. 030968-3959 eitt hnefahögg í andlitið með þeim afleiðingum að hann rotaðist og kjálkabrotnaði.

Telst þetta varða við 1. mgr. 218. gr. almennra hegningarlaga nr. 19/1940, sbr. lög nr. 11. gr. laga nr. 20/1981.

Þess er krafist að ákærði verði dæmdur til refsingar.

Í málinu gerir B-kk-nf Þ-kk-nf hdl., bótakröfu fyrir hönd H-kk-ef G-kk-ef, kt. 030968-3959, Barónsstíg 61 Reykjavík, á hendur ákærða að fjárhæð kr. 783.00,- auk vaxta samkvæmt IV kafla vaxtalaga nr. 38/2001, frá 26.08.2007 til 02.02.2008, en dráttarvaxta samkvæmt 1. mgr. 6. gr. vaxtalaga frá þeim degi til greiðsludags.“

II

Ákærði sótti þing þegar málið var þingfest þann 22. apríl sl. og játaði skýlaust háttsemi þá sem honum er í ákæru gefin að sök. Með játningu ákærða, sem er í samræmi við önnur gögn málsins, telst sekt ákærða fyllilega sönnuð en háttsemi hans er réttilega færð til refsiákvæða í ákæru.

Ákærði hefur einu sinni áður sætt refsingu en hann var í desember á síðasta ári dæmdur til greiðslu 100.000 króna sektar fyrir brot á vopnalögum. Brot það sem ákærði er nú sakfelldur fyrir var framið áður en nefndur dómur gekk og ber því að dæma honum hegningarauka sbr. 78. gr. almennra hegningarlaga nr. 19/1940 að dæma ákærða hegningarauka. Refsing ákærða þykir hæfilega ákveðin fangelsi í 60 daga. Með hliðsjón af sakarferli ákærða þykir rétt að fresta fullnustu refsingarinnar og skal hún niður falla að liðnum tveimur árum enda haldi ákærði almennt skilorð 57. gr. almennra hegningarlaga nr. 19/1940, sbr 4. gr. laga nr. 22/1955.

Að fenginni þessari niðurstöðu ber að dæma ákærða til að greiða allan sakarkostnað. Þrátt fyrir ákvæði 2. mgr. 168 gr. laga um meðferð opinberra mála hefur ákærandi ekki lagt fram yfirlit um sakarkostnað og verður því að ætla að enginn sakarkostnaður hafi fallið á málið við rannsókn þess. Ákærði skal greiða þóknun verjanda síns, B-kk-ef E-kk-ef héraðsdómslögmanns, sem þykir hæfilega ákveðin 124.500 krónur að meðtöldum virðisaukaskatti. Við ákvörðun þóknunar hefur verið tekið tillit til þess tíma sem fór í ferðalag verjanda. Við þessa fjárhæð bætist ferðakostnaður verjanda samtals 50.080 krónur.

H-kk-nf G-kk-nf hefur krafist skaðabóta úr hendi ákærða. Ákærði hefur aðallega hafnað bótakröfunni en krefst þess til vara að hún verði lækkuð verulega. Bótakrafan er í þremur liðum. Í fyrsta lagi er krafist miskabóta að fjárhæð 750.000 krónur. Fallast verður á með bótakrefjanda að hann hafi orðið fyrir ólögmætri meingerð af hálfu ákærða og eigi því með vísan til 26. gr. skaðabótalaga rétt á miskabótum úr hendi ákærða. Að teknu tilliti til dómvenju þykja bætur þessar hæfilega ákveðnar 200.000 krónur. Í öðru lagi er gerð krafa fyrir útlögðum kostnaði að fjárhæð 33.200 krónur. Krafan er studd gögnum og verður tekin til greina að fullu. Í þriðja lagi er gerð krafa um bætur vegna aðstoðar lögmanns að meðtöldum virðisaukaskatti. Bótakrefjandi á rétt til bóta vegna kostnaðar við að halda fram kröfu sinni, sbr. 4. mgr. 172. gr. laga nr. 19/1991 um meðferð opinberra mála. Verður ákærði dæmdur til að greiða bótakrefjanda 55.000 krónur, að meðtöldum virðisaukaskatti, vegna þessa kostnaðar. Krafan ber vexti eins og nánar greinir í dómsorði.

Af hálfu ákæruvaldsins sótti málið E-kk-nf Þ-kk-nf, fulltrúi lögreglustjórans á Akureyri.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði, Á-kk-nf R-kk-nf M-kk-nf, sæti fangelsi í tvo mánuði. Fullnustu refsingarinnar er frestað og skal hún niður falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði sakarkostnað að fjárhæð 174.580 krónur þar með talin 124.500 króna þóknun B-kk-ef E-kk-ef héraðsdómslögmanns.

Ákærði greiði H-kk-þgf G-kk-þgf 288.200 krónur með vöxtum samkvæmt 8. gr. laga nr. 38/2001 um vexti og verðtryggingu frá 26. ágúst 2007 til 2. febrúar 2008 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

H-kk-nf H-kk-nf.